Document ID: /roh_data/filtered/Bilingualer_Corpus_interleaved-it-rm.jsonl.gz/1263

This is a text translated from Italian to Rumantsch Grischun.
Prende forma la riforma del turismo grigionese

Entro la fine di marzo, all'Ufficio dell'economia e del turismo sono pervenute complessivamente 12 bozze di progetto di organizzazioni turistiche che intendono unirsi in organizzazioni di gestione delle destinazioni (OGD) o in organizzazioni turistiche future (OTf). Dopo i colloqui con i responsabili dei progetti, a fine maggio si deciderà sul sostegno cantonale alla prossima fase del processo di riforma, che si protrarrà fino a settembre.

Con la pubblicazione, lo scorso mese di novembre, del concetto di attuazione della riforma del turismo grigionese nel quadro del progetto "Strutture concorrenziali e ripartizione dei compiti nel turismo grigionese" le organizzazioni turistiche sono state invitate ad assumere un ruolo attivo e ad annunciarsi entro fine marzo all'Ufficio dell'economia e del turismo con una bozza di progetto per il processo di riforma. L'obiettivo del progetto, che si trova sotto la direzione del Consigliere di Stato Hansjörg Trachsel, è quello di arrestare il calo dei pernottamenti nei Grigioni attraverso la nuova struttura delle destinazioni, una chiara ripartizione dei compiti di marketing e la riorganizzazione di Grigioni Vacanze.

13 progetti di riforma per la creazione di destinazioni

Complessivamente il turismo grigionese persegue ora almeno 13 progetti per la creazione di OGD o OTf. Dopo la chiara decisione popolare, l'OGD Engadina St. Moritz ha già iniziato l'attuazione e il 1° maggio inizierà ufficialmente la propria attività. I progetti rimanenti comprendono le località principali Davos - Klosters, Coira - Arosa - Lenzerheide, Flims - Laax (incl. Surselva), nonché Scuol - Samnaun (regione del Parco nazionale). Nelle regioni seguenti sono in atto sforzi per la creazione o il consolidamento di una OTf: Val Bregaglia, Valle di Poschiavo, Val Monastero, San Bernardino/Moesano, Schanfigg, Viamala e Savognin-Sursés/Valle dell'Albula. La Prättigau Tourismus GmbH è già stata fondata il 28 febbraio 2007 e mostra che nella riforma del turismo grigionese trovano posto anche le piccole regioni.

Concretizzazione entro l'autunno

I progetti lanciati mostrano chiaramente che nell'ambito della riforma del turismo grigionese non ci sono "zone d'ombra". In tutte le valli grigionesi sono in corso progetti che sostengono gli obiettivi della riforma. Laddove non sono già stati creati gruppi di lavoro esistono perlomeno dichiarazioni d'intenti sulla creazione di strutture turistiche rivolte al futuro. Le cinque destinazioni principali Engadina St. Moritz, Davos - Klosters, Coira - Arosa - Lenzerheide, Flims - Laax e Scuol - Samnaun hanno un ruolo fondamentale quali OGD. Il Governo renderà noto entro fine maggio il proprio sostegno alla fase di progetto che durerà da aprile a settembre, sostegno che sarà determinato sulla base dei criteri del concetto di attuazione e sulla base di colloqui individuali con i proponenti. In seguito, i rispettivi responsabili dovranno inoltrare entro fine settembre il loro businessplan per le nuove OGD od OTf. Sulla base del businessplan il Cantone deciderà riguardo al sostegno al vero e proprio processo di trasformazione delle organizzazioni turistiche fino al momento dell'inizio dell'operatività delle rispettive OGD e OTf.

Misure di accompagnamento

Oltre alla creazione di OGD e OTf nei Grigioni, il Cantone mira alla realizzazione parallela di cinque misure di accompagnamento che contribuiscono in modo decisivo a caratterizzare il processo di riforma. Attualmente si sta valutando l'aspetto giuridico e contenutistico della possibile introduzione di una tassa turistica cantonale con il coinvolgimento delle organizzazioni mantello dell'economia grigionese. Una commissione di esperti separata si sta occupando dell'elaborazione della piattaforma turistica elettronica dei Grigioni, che entro la fine del 2008 deve portare il turismo grigionese ai vertici in Internet. Il Servizio specializzato per il turismo e lo sviluppo sostenibile di Wergenstein, della scuola universitaria di Wädenswil, sta attualmente esaminando le possibilità di marketing per l'agriturismo nei Grigioni. L'ulteriore sviluppo del marchio graubünden in collaborazione con le destinazioni avviene con il coordinamento di Grigioni Vacanze. Inoltre in tutte le OGD e presso Grigioni Vacanze viene creato un sistema di gestione e di monitoraggio che consentirà di valutare il successo non soltanto sulla base del numero di pernottamenti, bensì anche sulla base di un sistema di indicatori equilibrato.

Organo: Dipartimento dell'economia pubblica e socialità

Fonte: it Ufficio dell'economia e del turismo.

Data: 23.04.2007

La refurma dal turissem grischun survegn conturas

Las organisaziuns da turissem ch'èn sa reunidas ad organisaziuns per la gestiun da destinaziuns (OGD) u che vegnan a sa reunir ad organisaziuns turisticas futuras (OTF) han inoltrà a l'uffizi per economia e turissem per la fin da mars en total 12 skizzas da project. Suenter ils discurs cun las instituziuns ch'èn responsablas per il project vegn decidì la fin da matg davart il sustegn chantunal dal process da refurma per la proxima fasa da project che vegn a durar fin il settember.

Cun la publicaziun dal concept da realisaziun da la refurma dal turissem grischun èn vegnidas envidadas il november passà - en il rom dal project "structuras cumpetitivas e repartiziun da las incumbensas en il turissem grischun" - las organisaziuns da turissem da surpigliar ina rolla activa e da s'annunziar fin la fin da mars tar l'uffizi per economia e turissem cun ina skizza da lur project per il process da refurma. Il project che stat sut la direcziun da cusseglier guvernativ Hansjörg Trachsel ha la finamira da franar il regress da pernottaziuns en il Grischun cun ina nova structura da destinaziuns, cun ina clera repartiziun da las incumbensas en il marketing e cun ina nova orientaziun da Grischun vacanzas.

13 projects da refurma per furmar destinaziuns

En il turissem dal Grischun vegnan elavurads totalmain almain 13 projects per furmar OGD u OTF. La OGD Engiadina San Murezzan ha gia cumenzà cun la realisaziun suenter questa decisiun cardinala dal pievel ed instradescha il 1. da matg uffizialmain sia activitad da fatschenta. Ils projects restants cumpiglian las destinaziuns principalas Tavau - Claustra, Cuira - Arosa - Lai, Flem - Laax (incl. Surselva) sco er Scuol - Samignun (regiun dal parc naziunal). Stentas per furmar u per consolidar ina OTF vegnan fatgas en las suandantas regiuns: Val Bregaglia, Val Puschlav, Val Müstair, San Bernardino/Moesano, Scanvetg, Viamala sco er Savognin-Surses/Val d'Alvra. La ScRL Partenz Turissem è vegnida fundada gia ils 28 da favrer 2007 e mussa che er regiuns pli pitschnas chattan lur plazza en la refurma dal turissem grischun.

Concretisaziun fin l'atun

Ils projects lantschads mussan ch'i na dat naginas largias en il rom da la refurma dal turissem grischun. En tut las vals dal Grischun vegnan elavurads projects che sustegnan las finamiras da la refurma. Ubain che gruppas da lavur èn gia vegnidas furmadas ubain che decleraziuns d'intenziun per furmar structuras da turissem orientadas vers il futur èn almain avant maun. Las tschintg destinaziuns principalas Engiadina San Murezzan, Tavau - Claustra, Cuira - Arosa - Lai, Flem - Laax e Scuol - Samignun giogan qua ina rolla impurtanta sco OGD. Per la fasa da project che dura da l'avrigl fin il settember communitgescha il chantun ses sustegn sin fundament dals criteris dal concept da realisaziun e sin fundament da discurs individuals cun las petentas e cun ils petents fin la fin da matg. Suenter ston las instanzas ch'èn mintgamai responsablas per il project inoltrar lur plan da fatschenta per las novas OGD u OTF, e quai fin la fin da settember. Sin basa dal plan da fatschenta decida il chantun, sch'el sustegna il process da transfurmaziun da las organisaziuns da turissem sco tal, fin che las OGD e che las OTF vegnan lantschadas sin plaun operativ.

Mesiras accumpagnantas

Ultra da la furmaziun da OGD e da OTF en il Grischun ha il chantun la finamira d'introducir a medem temp tschintg mesiras accumpagnantas che caracteriseschan il process da refurma en moda decisiva. Il mument vegn fatga in'examinaziun giuridica ed in'examinaziun areguard il cuntegn d'ina taxa chantunala per promover il turissem (TCT) cun integrar las organisaziuns da tetg da l'economia grischuna. Ina cumissiun separada d'expertas e d'experts è vegnida incumbensada d'elavurar la plattafurma turistica electronica grischuna. Fin la fin da l'onn 2008 duai ella metter il turissem grischun a la testa da la glista turistica che sa chatta en l'internet. Las pussaivladads da commerzialisaziun per il turissem rural en il Grischun vegnan examinadas actualmain dal post spezialisà per turissem e svilup persistent da la scola auta da Wädenswil a Vargistagn. L'ulteriur svilup da la marca graubünden ensemen cun las destinaziuns succeda sut la direcziun da Grischun vacanzas. Ultra da quai vegn etablì en tut las OGD e tar Grischun vacanzas in sistem da direcziun e da monitoring che na pussibilitescha la valitaziun dal success betg mo sin basa da las pernottaziuns, mabain sin basa d'in sistem d'indicaturs equilibrà.

Gremi: departament d'economia publica e fatgs socials

Funtauna: rg uffizi per economia e turissem

Data: 23.04.2007